**Perang Cimpanzi Gombe** (Jawi: ‏ڤرڠ چيمڤنزي ݢومبي‎code: ms is deprecated ‎) merupakan sebuah konflik ganas antara dua kelompok cimpanzi di Taman Negara Sungai Gombe, Tanzania yang berlangsung dari tahun 1974 hingga tahun 1978. Kedua-dua kumpulan ini pernah disatukan dalam komuniti Kasakela. Menjelang tahun 1974, penyelidik Jane Goodall menyedari masyarakatnya berpecah. Dalam jangka masa lapan bulan, sebilangan besar cimpanzi memisahkan diri mereka ke wilayah selatan Kasakela dan namanya diubah menjadi kelompok Kahama. Kumpulan pemisah tersebut terdiri daripada tujuh cimpanzi jantan dewasa, tiga betina dewasa dan anak-anak mereka. Kelompok Kasakela ditinggalkan dengan lapan jantan dewasa, dua belas betina dewasa dan anak-anak mereka.

Selama konflik empat tahun itu, semua cimpanzi jantan dari komuniti Kahama terbunuh, mengakibatkan kelompok tersebut terbubar. Kelompok Kasakela kemudian berkembang ke wilayah yang lebih jauh tetapi kemudian ditolak oleh komuniti cimpanzi lain.

Latar belakang
--------------

Sebelum perang empat tahun tersebut, sebelum kawasan itu menjadi taman negara, Taman Negara Sungai Gombe dikenali sebagai Pusat Penyelidikan Sungai Gombe. Taman ini terletak di wilayah selatan Lembah Kakombe, dan terkenal dengan peluang penyelidikan primat yang pertama kali diambil kesempatan oleh Jane Goodall, seorang penyelidik yang bertugas sebagai pengarah Pusat Penyelidikan Sungai Gombe. Tapak itu sendiri terdiri daripada lereng curam hutan terbuka, di atas lembah sungai yang rimbun dengan hutan sungai. Cimpanzi-cimpanzi di sana berkeliaran di seberang bukit ini sebagai kelompok-kelompok berwilayah, yang membahagikan mereka kepada kumpulan-kumpulan berbeza, terdiri daripada satu hingga 40 anggota. Istilah Kasakela merujuk kepada salah satu dari tiga kawasan penyelidikan di lembah tengah, dengan Kasakela di utara, Kakombe dan Mkenke di bahagian selatan. Bukti teritorialisme pertama kali didokumentasikan setelah Goodall mengikuti cimpanzi ini dalam situasi makan mereka, dengan memperhatikan tingkah laku agresif mereka, tetapi beliau tidak meramalkan konflik yang akan datang.

Setelah pemisahan masyarakat Kasakela, kelompok Kahama yang baru dibentuk telah dipimpin oleh Hugh dan Charlie, dengan anggota jantan lain merupakan Godi, De, Goliath, Sniff dan Willy Wally. Kasakela jantan terdiri daripada Figan (ketuanya), Satan, Sherry, Evered, Rodolf, Jomeo dan Humphrey.

Perang
------

Pembunuhan pertama adalah oleh kelompok Kasakela pada 7 Januari 1974, ketika sepasukan enam cimpanzi jantan Kasakela yang terdiri dari Humphrey, Figan, Jomeo, Sherry, Evered, dan Rodolf menyerang seekor cimpanzi jantan Kahama, Godi ketika dia sedang makan pokok secara bersendirian. Ini adalah pertama kalinya salah seekor cimpanzi dilihat sengaja membunuh cimpanzi jantan yang lain. Setelah mereka membunuh Godi, cimpanzi Kasakela itu meraikan hal itu dengan melempar dan menyeret dahan sambil berjerit-jeritan.

Setelah Godi tumpas, De pula dibunuh seterusnya, dan kemudiannya Hugh. Kemudian datanglah Goliath, seekor cimpanzi jantan yang lebih tua. Sepanjang perang itu, Goliath telah berbaik dengan jiran Kasakelanya apabila mereka bertemu. Namun, kebaikannya tidak dibalas dan Goliath dibunuh. Hanya tiga Kahama jantan yang tinggal, Charlie, Sniff, dan Willy Wally yang lumpuh akibat polio. Tanpa peluang untuk menyerang balas, Charlie pula dibunuh seterusnya. Selepas kematiannya, Willy Wally hilang dan tidak langsung tidak pernah dapat dijumpai. Kahama jantan yang terakhir, Sniff yang merupakan seekor cimpanzi jantan muda, bertahan selama lebih dari satu tahun. Pada satu ketika beliau dilihat mencuba untuk menyertai satu kelompok baharu, atau cuba diterima masuk semula ke dalam kelompok Kasakela, namun Sniff tidak berjaya. Akhirnya, Sniff juga tewas ke kelompok Kasakela. Salah satu cimpanzi betina Kahama telah dibunuh, dua telah hilang, manakala tiga dipukul dan diculik oleh kelompok Kasakela. Kasakela kemudian berjaya mengambil alih wilayah Kahama.

Walau bagaimanapun, keperolehan wilayah ini tidak kekal. Dengan hilangnya Kahama, wilayah Kasakela sekarang secara langsung bersempadan dengan wilayah kelompok cimpanzi lain iaitu kelompok Kalande. Melihat kekuatan dan jumlah anggota Kalande yang kuat, serta beberapa pertempuran sengit di sepanjang itu, Kasakela dengan cepat menyerahkan banyak wilayah baru mereka. Lebih-lebih lagi, ketika mereka bergerak kembali ke utara, Kasakela diganggu oleh kelompok Mitumba yang juga melebihi mempunyai lebih banyak anggota berbanding masyarakat Kasakela. Akhirnya permusuhan tersebut tamat dan segalanya kembali menjadi biasa semula.

Kesan pada Goodall
------------------

Tercetusnya perang itu menjadi satu kejutan yang membimbangkan Goodall, yang sebelumnya menganggap cimpanzi, walaupun serupa dengan manusia, "agak 'lebih baik'" dalam tingkah laku mereka. Ditambah dengan pemerhatian pembunuhan kanibal anak cimpanzi pada tahun 1975 oleh wanita berpangkat tinggi dalam sesuatu kelompok, keganasan perang Gombe pertama kali mengungkapkan kepada Goodall "sisi gelap" tingkah laku cimpanzi. Beliau sangat terganggu oleh penemuan ini; dalam memoirnya *Through a Window: My Thirty Years with the Chimpanzees of Gombe*, Goodall menulis:

> Selama beberapa tahun agak sukar untuk saya menerima penemuan baharu ini. Sering kali saya terjaga tengah malam, gambaran mengerikan terpapar dalam minda saya—Satan [salah seekor cimpanzi], menadah tangannya bawah dagu Sniff untuk minum darah yang mengalir dari kecederaan parah pada mukanya; si Rodolf, selalunya amat baik dan mesra, berdiri tegak untuk memelekong sebuah batu empat paun ke Godi yang sudah terlentang; Jomeo menoreh sejalur kulit cabut dari paha Dé; Figan, menyergah dan memukul, lagi dan lagi, jasad si Goliath yang sudah tidak berdaya lagi terketar-ketar, salah seorang wiranya saat kecil. ...

Legasi
------

 Stesen makan di mana Goodall biasa memberi makan kepada cimpanzi Gombe
Ketika Goodall melaporkan peristiwa Perang Gombe, kisahnya tentang perang yang berlaku secara semula jadi antara cimpanzi ini tidak dipercayai secara universal. Pada masa itu, model saintifik tingkah laku manusia dan haiwan hampir tidak pernah bertindih. Beberapa saintis menuduhnya atasantropomorfisme berlebih-lebihan; ada yang lain menyatakan bahwa kehadirannya, dan praktiknya memberi makan kepada cimpanzi, telah menimbulkan konflik kekerasan dalam masyarakat itu. Namun, kajian kemudian yang menggunakan kaedah yang kurang mengganggu cimpanzi di sana telah mengesahkan bahawa masyarakat cimpanzi, secara amalinya, berperang.  Satu kajian pada tahun 2018 yang diterbitkan dalam *American Journal of Physical Anthropology* menyimpulkan bahawa Perang Gombe kemungkinan besar merupakan akibat perebutan kuasa antara tiga lelaki berpangkat tinggi, yang diperburukkan lagi oleh kekurangan wanita subur yang luar biasa.

Lihat juga
----------

* Teori pembunuh kera, dikemukakan oleh Raymond Dart pada tahun 1953

Rujukan
-------

1. ↑  Goodall 2010, p. 120
2. ↑  Martin, R. D. (1974). "The Predatory Behaviour of Wild Chimpanzees, by Geza Teleki. Bucknell University Press, $15". *Oryx*. **12** (3): 387–388. doi:10.1017/s0030605300012084. ISSN 0030-6053.
3. ↑  Martin, R. D. (1974). "The Predatory Behaviour of Wild Chimpanzees, by Geza Teleki. Bucknell University Press, $15". *Oryx*. **12** (3): 387–388. doi:10.1017/s0030605300012084. ISSN 0030-6053.
4. ↑  "On the occurrence of Colobus Kirkii". *Annals and Magazine of Natural History*. **13** (76): 307. 1884. doi:10.1080/00222938409459242. ISSN 0374-5481.
5. ↑  Wilson, Michael L.; Wrangham, Richard W. (2003). "Intergroup Relations in Chimpanzees". *Annual Review of Anthropology*. **32** (1): 363–392. doi:10.1146/annurev.anthro.32.061002.120046. ISSN 0084-6570.
6. ↑  Morris, p. 288
7. ↑  Goodall 2010, p. 121
8. ↑  Goodall 2010, p. 105
9. ↑  Goodall 2010, pp. 105–106
10. ↑  Goodall 2010, p. 106
11. ↑  Goodall 2010, p. 107
12. ↑  Goodall 2010, p.108
13. ↑  Morris, p.289
14. ↑  Goodall 2010, pp. 129–130
15. ↑  Goodall 2010, p. 128
16. ↑  Goodall 2010, pp. 128–129
17. ↑  Bradshaw, G. A. (2009). *Elephants on the Edge: What Animals Teach Us about Humanity*. Yale University Press. m/s. 40. ISBN 9780300154917.
18. ↑  Morris, p. 290
19. ↑  "Nature of war: Chimps inherently violent; Study disproves theory that 'chimpanzee wars' are sparked by human influence". *ScienceDaily*. 17 September 2014.
20. ↑  "How infighting turns toxic for chimpanzees". *ScienceDaily*. March 26, 2018.

Bibliografi
-----------

* Goodall, Jane (2010). *Through a Window: My Thirty Years with the Chimpanzees of Gombe*. Houghton Mifflin Harcourt. ISBN 9780547488387.
* Morris, Ian (2014). *War! What Is It Good For?: The Role of Conflict and the Progress of Civilisation from Primates to Robots*. MacMillan. ISBN 9781847654540.

Bacaan lanjut
-------------

* Goodall, Jane (1986). *The chimpanzees of Gombe: patterns of behavior*. Belknap Press of Harvard University Press. ISBN 9780674116498.